IGAPÄEVAELU RÕÕMUD
Kui oled frustreerumisest väsinud ja tahad olla elurõõmus,
on tänane saade just sinu jaoks.
IGAPÄEVAELU RÕÕMUD Väldi voolu katkemist oma elus 2/2
Kes murrab läbi vahepealsetest aegadest?
Just nii!
Tead, mis? Sinu tasu on tulemas.
Jumal tasub neile, kes Teda innukalt otsivad.
Ta tasub sulle, palgapäev on tulemas!
Markuse 11:22:"Ja Jeesus vastas neile:"Olgu teil usku Jumalasse!
Tõesti, ma ütlen teile, kes iganes ütleb tollele mäele:
"Kerki ja kukuta end merre!"
ega kõhkle oma südames, vaid usub, et see, mis ta räägib, sünnib,
siis see saabki talle!"
Jess!
Kuid see ei ütle, millal see saab sündima.
Kui sa oma südames usud, et saad selle, siis sa saadki,
kuid Piibel ei ütle, millal sa selle saad.
Oihh, loeme äkkis salmi 24.
"Seepärast ma ütlen teile: Kõike, mida te iganes palves endale palute -
- uskuge, et te olete saanud, ja see saabki teile!"
Siin pole öeldud aega, mil me seda saame, vaid et me saame.
Nii kaua kui sa ootad, kui sul on kellegi vastu midagi....
Noo kuulge! Ärge laske mul teile järele tulla!
Huvitav, kui paljud meist usuvad endale palgatõusu, tervenemist,
teenistuse kasvamist jne.
Kuid sa tulid siia täna hommikul südamega, mis oli täis kibedust,
solvumist, riidu, kadedust.
Jumal on su palveid kuulnud ja su tellimus küpseb. Aamen?
Su tellimus on ootel ja küpseb, kuid kui sa selle otsekohe kätte saaksid,
siis arvatavasti lämbuksid seda süües, sest sa pole veel valmis.
Sa pead kõigepealt sisu korda tegema. On ju nii?
Kuid vahepealne periood?
Vaatame 5 Mo raamatu 8. ptk korraks.
8. ptk on üks mu lemmikuid terves Piiblis.
Olen sellele terve nädalavahetuse mõelnud,
nii et ma vast võin sellest ka veidi õpetada.
Meile meeldib koormatest kõrvale hiilida, onju?
Sõita läbi ja siis saada läbimurre.
Palun kaks imet maksimaalses pakendis!
Palun kahed ülisuured friikartulid!
"Pidage hoolsasti kõiki käske, mis ma täna sulle annan,
et te jääksite elama ja paljuneksite ning läheksite ja päriksite maa,
mille Issand on vandega tõotanud teie vanemaile!"
Teiste sõnadega ütleb Jumal, et kõik asjad, mis siin raamatus on,
millest ma sind vabastan: isekus, andestamatus, minevikust
lahti laskmine ja suhtumine,
see kõik on selleks, et sa saaksid elu, mille Jumal tahab sulle anda!
Rääkisin abikaasa Daveiga täna hommikul üsna pikalt sellest.
Vaid Jumala Sõna kuulmine ei muuda sinu elu.
Sa võid omada mu kõiki raamatuid ja õpetuse plaate ning
kõigi teiste jutlustajate omi.
Sul võib olla inimlik tarkus selline, et oled nagu raamatukogu.
Kuid kui sa ei võta kätte ja tee seda, mida Piibel ütleb ning
mida need jutlustajad räägivad, ei muutu su elu karvavõrdki.
Mis juhtub siis, kui Jumal on andnud meile oma tõotused,
nagu Iisraeli lastelegi, et Ta viib meid tõotatud maale.
Kuid nad käisid 11 päeva teekonda 40 aastat!
Miks? Suhtumised, nurisemised, vigade otsimised, sõnakuulmatus.
Nad ei tahtnud Moosest oodata ja tegid omale kuldvasika,
mida kummardada. Liha teod.
Mida varem sa lased Jumalal teha seda, mida Ta tahab su elus teha,
seda õnnelikum sa oled.
Mida kauem sa vastu puksid, seda enam sa frustreerud.
Las ma ütlen sulle midagi: kui Jumal paneb oma näpu millegi peale
su elus ja ütleb, et see peab kaduma, siis Tema arm on piisav,
et anda sulle vägi lasta see asi lahti.
Kui sa lükkad seda edasi ja ei kuula Jumalat, siis sa ei saa seda
armu kätte ja võib-olla magad õige hetke maha!
Sa ei tulnud siia juhuse läbi.
Jumal tõi su siia ja minu ka. Mina, Darlene ja sina võiksime olla
ükskõik kus, kuid me oleme siin Memphises
ning Jumalal on sulle midagi öelda.
Tal on sulle midagi öelda!
Kuid sellest pole üldse kasu, kui sa ei leia midagi,
milles Jumal sulle väljakutse esitab ning millega sina ja Püha Vaim
hakkate koos tegema. Üksinda sa seda ei suuda!
Armastan Jakoobuse 1, mis ütleb: Kui sa kuuled sõna,
kuid ei tee selle järgi, siis sa petad iseennast läbi tühjade
arutluste, mis on tõega vastuolus.
Kas sa tead, mida see tähendab?
Me loeme Jumala Sõna ja nõustume sellega,
kuid otsime siis ühe vabanduse seda mitte teha.
Üks kõige levinum vabandus on: see on liiga raske.
Kuid selle vabanduse me lükkasime ümber 5 Mo 30:11-14:
"Sest see käsk, mille ma täna sulle annan,
ei ole sulle raske täita ega kättesaamatu. "
Me süüdistame ja meil on halb suhtumine.
"No kui ma sinuga ei peaks elama, võiks mul olla hea suhtumine!"
"Kui ma ei tunneks end halvasti ja mul oleks rohkem raha,
võiks mul olla hea suhtumine."
Ei! Jumal tahab, et sul oleks ka rasketel aegadel õige suhtumine.
Igaühel võib olla hea suhtumine tõotatud maal e kergel päeval,
kuid Jumal tahab, et sul oleks õige suhtumine ka kõrbes e raskustes.
Olen seda mitu korda öelnud, kuid kuna paljud on esimest korda,
või sa vaatad seda sõnumit 25. korda, siis see on sulle kasuks.
Meil on vaja seda üle korrata.
Hoolimata su olukorrast, kui sa ütled, et usud,
et Jumal on sind pannud siia, kus oled.
Kui sa näiteks oled keerulises abielusuhtes ja ütled, et sina
ei lähe kuhugi ja tead, et see on õige kaaslane sinu jaoks,
kuid kui sul on kogu aeg paha olla, siis midagi on valesti.
Kui Jumal pani sind kuhugi, siis Ta annab sulle võime seal olla
ja Tema kuningriiki hästi esindada.
Kui oled ainuke usklik töö juures ning sa usud,
et Jumal on su sinna pannud selleks, et Temast tunnistada,
siis sul on vaja olla töö juures õnnelik.
Jumal ei pane meid kuhugi, kus me ei suuda olla,
Ta ei käsi meil kunagi midagi teha, mida me ei suuda teha.
Ta ei palu meil kunagi midagi teha ja oota vastust:
"Ma pole selleks valmis, praegu pole veel õige aeg."
Kui sa poleks valmis, ei tegeleks Jumal üldse selle asjaga.
Iisraeli rahvas rändas kõrbes 40 aastat, süüdistades Jumalat
ja Moosest kõiksugu asjades.
5 Mo 8:2:"Ja tuleta meelde kogu teekonda, mida Issand, su Jumal,
sind on lasknud käia need nelikümmend aastat kõrbes,
et sind alandada, et sind proovile panna, et teada saada,
mis on su südames: kas sa pead tema käske või mitte!"
Armastan seda kirjakohta!
Miks me läheme läbi katsumuste aegade?
Peetrus räägib tulistest katsumustest, mis meie ellu tulevad,
et meie sisemist kvaliteeti esile tuua.
Mis kvaliteediga kristlane sa oled? Kas annan-kergesti-alla-kristlane?
Või oled juurdunud Tema Sõnas ja armastuses?
Kas sa teenid Jumalat ka seal, kus sa oled, ka siis,
kui sa ei taha eriti seal olla?
Usu Jumalasse ja tee kellegi teise jaoks midagi head.
Mooses jätkab sellega, kuidas Jumal teeb tööd
Iisraeli lastega ja viib nad tõotatud maale,
mis voolab mett ja piima.
Kuid armastan seda, mis ta enne ütles:
"Ja tuleta meelde kogu teekonda, mida Issand, su Jumal,
sind on lasknud käia need nelikümmend aastat kõrbes,
et sind alandada, et sind proovile panna, et teada saada,
mis on su südames: kas sa pead tema käske või mitte!"
Kas oled andja ja külvaja, ka siis, kui sa ei saa seda,
mida sa tahad kogu aeg?
Arvasingi, et liiga paljud inimesed ei karju "Aamen",
kui hakkan rahast rääkima.
Ma lihstalt ütlen selle välja, mida iganes sa sellega otsustad teha,
mitte vaid sinu, vaid ka televaatajate jaoks:
Jumal ei vaja su raha, vaid sul on vaja anda.
Jumal pole pankrotis ega muretse, kuidas ometi taevariigi
elektriarvet ära maksta.
Taevatähed ja kuu säravad igal õhtul.
Ja Jumalal ei saa otsa see, mis seda kõike tekitab.
Nii et saa aru sellest, et kui Jumal tahab, et me annaksime,
siis see on meie kasu ja mitte Tema kasu.
See on Jumala plaan.
Malaki on väga otsekohene: "Tooge kõik kümnis täies mõõdus varaaita,
et mu kojas oleks toitu,
ja proovige mind ometi sellega, ütleb vägede Issand.
Tõesti, ma avan teile taevaluugid ja kallan
teile õnnistust küllastuseni."
Proovige mind!
Kümnis on uudseviljast, esimene kõigest saagist,
mitte paar eurot järelejäänud rahast
ja seegi kehva suhtumisega: "No ma lihtsalt ei suuda seda teha!
See on Vana Testament ja pastorid tahavad tegelt mu raha!"
Tead, mis? Sa ei usu seda, vaid see on su vabandus,
et mitte oma raha anda.
Ütlen sulle saladuse: ka siis, kui keegi selle, mida sina annad,
ära raiskaks, siis kui sina annad hea südamega,
saad sa Jumalalt ikkagi tasu!
Igale pool, kus me käime, räägivad inimesed rahast,
kuid millegipärast vihastame siis, kui koguduses sellest räägitakse.
Ameeriklased kulutavad aastas koeratoidule ja liikmekaartidele
rohkem raha, kui kümnise maksmisele.
Miski on valesti. Ja siis me mõtleme, miks me pole õnnistatud.
Kui sa oled andja, siis see ei mõjuta sind vaid rahaliselt,
vaid see mõjutab su iga eluala.
Su rõõmu, lapsi, rahu, abielu.
"Tõesti, ma avan teile taevaluugid
ja kallan teile õnnistust küllastuseni."
Tead, kui vähesed inimesed, kes sellega nõus on, seda teevad?
Kümnise maksjate protsent on haletsusväärselt väike.
Kui iga end kristlaseks nimetav inimene maksaks kümnist ja
ohvriande e vabatahtlikke annetusi, siis me oleksime juba kogu
maailmale evangeeliumi kuulutanud ja oleksime kõik taevas.
Kuid me leiame vabandusi: "Liiga raske on andeks anda!"
"Sa ei saa aru!" "Nii raske on lahti lasta!"
Lõpeta vabandused ja mõista, et kui sa ei tee seda, mida
Jumala Sõna käsib teha, siis see kõik ei tööta su elus.
Kui sa hoiad Jumalast kinni, pidades meeles lubadust,
mille Ta sulle andis, kui Ta sind telgist välja viis ja tähti näitas.
Või see, mida oled Piiblist lugenud, et sa saad terveks ja sa
ei pea terve elu olema murtud ja veritseva südamega sellepärast,
mida keegi sulle 25 aastat tagasi tegi.
Jumal pole sind unustanud, Ta teab su nime!
Tal on hea plaan su elu jaoks, kuid see ei juhtu kogemata.
Sa pead oma vaimulikud varrukad üles kerima ja vaimuliku jalakese
vastu maad lööma, öeldes:"Kurat, ma ei anna alla, ma jään püsima!
Ma ei pöördu tagasi, vaid murran läbi ja saan selleks,
kelleks Jumal mind on loonud ning teen, mida Jumal tahab,
et ma teeksin ning oman seda, mida Jumal tahab, et ma omaksin!"
Kuid ainus inimene, kes seda saab otsustada, oled sina!
Sina pead otsustama.
"Mul on lihtsalt vaja, et keegi mind julgustaks."
Tead, mis? Ka mina vajan seda, kuid seda alati ei juhtu.
Vahest väsin ma väga ära, istudes nendes mornides hotellitubades
ja oodates, et saaksin teha seda, milleks Jumal mind on kutsunud.
Kuid olen mõistnud, et kui inimesed meid alt veavad,
siis Jumal ei vea meid kunagi alt!
Meil on vaja õppida Tema juurde minema ja
Tema käest vastu võtma, sellle asemel, et alati oodata
seda kõike kelleltki teiselt.
Matteuse 16:6:"Ja vastaskaldale minekul olid jüngrid unustanud
leiba kaasa võtta. Aga Jeesus ütles neile:
"Vaadake ette ja hoiduge variseride ja saduseride haputaignast!"
Ent nemad arutlesid endamisi: "See ongi see,
et me ei võtnud leiba kaasa!"
Millest ta räägib? Kas sellest, et me ei võtnud leiba kaasa?
Peetrus, kas sa võtsid leiba? -Ei.
Johannes? -Ei võtnud.
Mida me siis teeme? Teenistuse päev saab olema pikk,
kuid meil polegi süüa kaasas. Meil tuleb nälg.
Juudas, kas mitte sina ei pidanud selle eest hoolitsema?
Sa ilmselt varastasid toidu ära!
Salm 8:"Jeesus aga ütles seda märgates: "Mis te arutlete endamisi,
te nõdrausulised, et teil ei ole leiba?!
Kas te ikka veel ei mõista? Kas teil ei ole meeles need
viis leiba viiele tuhandele ja mitu korvitäit te saite?
Ja need seitse leiba neljale tuhandele ja mitu korvitäit te saite?"
Need oleme täpselt meie.
Jeesuse jüngrid nägid kahte meeletut imet!
Nad osalesid nendes imedes, nad ju jagasid leiba.
"Oh, Jumal, anna mulle lihtsalt üks ime!"
See ei tee su usku tugevaks!
Ime ei kasvata su usku, vaid usku kasvatab see,
kui sa ei anna poole peal alla.
Vaid see, et sa lähed läbi, ja lähed läbi, ja lähed läbi.
Ja kui sul on tunne, et kui sul on jõud otsas,
siis tuleb Jumal su ellu uue läbimurdega, autasuga,
imeliste üllatustega, mida sa saad natuke nautida.
Seejärel tuleb uus ootamise aeg, kuid seekord on sul juba kogemus!
Mida kogenum sa oled, seda lihtsam see on.
Ühel hetkel sa ei pane isegi mitte tähele seda,
mis sind mõni aeg tagasi rivist välja lõi.
Jüngrid vaatasid, kuidas Jeesus toitis ühe väikse poisi lõunasöögiga
tuhandeid inimesi.
Siin nad nüüd siis on täiesti närvis, mõeldes,
et mida me küll sööme. Ja Jeesus oli ju nendega.
Jumal osutab täna sinule.
Kui Jumal suudab su päästa, siis saab Ta ka kõige muuga hakkama!
Aamen?
Jumalaga pole miski võimatu.
Julgustan sind.
Vahepealsetel aegadel, see on psalmis 37.
Point on selles, et kui me ei ärritu ega karda ega muretse kõige
kurjuse pärast ega võrdle end kogu aeg teistega,
vaid usaldame Jumalat, et meie päev tuleb,
kusjuures see pole kõik.
See salm ütleb: usalda Jumalat ja tee head!
Sellepärast me korrutame kogu aeg seda, et sa kedagi aitaksid.
Ja ma ei pea silmas mitte omaenda teenistust,
vaid ühest elustiilist!
Et sel ajal, kui sa usaldad Jumalat, siis sa saad teha head.
Sa ei pea kogu aeg iseenda probleemidele mõtlema!
See teeb su koorma palju kergemaks!
Ma ütlen sulle üht: sa pead igal juhul teatud asju ootama.
Nüüd on valida, kas sa teed selle aja meeldivaks,
või oled masenduses ja õnnetu. Igal juhul ootad!
Õnnistused võetakse vastu läbi usu ja kannatlikkuse.
"Looda Jehoova peale ja ära toetu omaenese mõistusele!"
Sa ei pea mõtlema, miks õde Jones sai oma läbimurde 2 nädalat
peale palvetamist, sina aga käid 15. aastat ja ikka veel
pole teatud asju juhtunud.
Peaksid ütlema:"Jumal, see pole minu asi. Sinul on oma plaan,
ma ei pea end kellegi teisega võrdlema.
Ma usaldan Sind! Ma usaldan Sind!"
Markuse 9:23. Hakkame lõpetama.
Kui paljud on tänasest sõnumist aru saanud?
Kui paljud ei muretse enam lõunasöögi pärast?
Kui Jumal sind päästis, siis Ta suudab ka sind toita.
Markuse 9:23, tõuseme püsti.
Loeme seda ja võtame selle imena vastu.
"Aga Jeesus ütles talle: "Sa ütled:Kui sa võid!
Kõik on võimalik sellele, kes usub."
Kõik on võimalik sellele, kes usub.
Kõik on võimalik!
Mõni mõtleb:"Kuid ma usun ja olen juba väga kaua uskunud!"
No siis usu edasi!
Sul pole ju midagi paremat teha.
Vastasel juhul muutud sa hapuks ja kibestud.
Sul on usumõõt, kasuta seda!
Mäletan, kui minu usk oli nii väike, et minu jaoks oli suur ususamm
minna kirbuturule otsima 5 dollari eest oma lastele tenniseid!
Me olime üsna kitsas olukorras.
Panin Jumalasse kogu oma usu, tulin koju uute tennistega!
Olin täiega innustunud, kui tennistega koju tulin!
Tegin asjade nimekirja ja palusin:
"Jumal, ma vajan 12 taldrikut ja uut panni."
Jumal on mu tunnistajaks sellele, mis siis juhtus.
Üks naine koputas mu uksele ja ütles:"Tead, ma tean, et me
ei tunne üksteist eriti ja loodan, et sa mind hulluks ei pea,
kuid kui täna hommikul palvetasin, siis ütles Jumal,
et ma tooksin sulle 12 taldrikut."
Oh sa poiss! J umal on elus! Vau!
Mõnedel teist on liiga palju uhkust,
et loota Jumala peale oma taldrikute ja pannide pärast.
Sul ei saa kunagi olema suurt usku, kui sa ei kasuta seda usku,
mis sul täna on!
Kus iganes sa oled, hakka usus käima.
Ma ei pea enam kirbuturul käima ega Jumala poole taldrikute pärast
hüüdma, kuid ma ütlen seda: ma pidin sellest kõigest läbi minema.
Kõigepealt on vaja liikuda miinusest nulli ja siis alles plussi.
Võib-olla kõik su soovid ei täitu, Jumal hoolitseb su vajaduste eest.
Oleme Rwandas, kus tänu Jumala armule saame aidata
neid kauneid lapsi.
Üks asi, mida lapsele õpetame, on see, et rahvad tervenemine algab
Jeesuse Kristuse armastuse vastu võtmisest ja andestamisest.
Seeläbi saame igat kannatavat rahvust aidata.
Kui armastame Jumalat ja kaasinimesi.
Aitäh kõigile, kes meid toetavad!
Tänu teile saab nende laste tulevik olla helge! Jumal teid õnnistagu!
Võid elada tavalist elu omaenda jõust, mis tavaliselt lõpeb
pidevate jõuvarude katkemistega.
Või saad lasta Jumalal lisada oma ÜLE sinu LOOMULIKULE elule,
et võiksid omada Tema üleloomulikku väge oma elus ja olla võidukas.
Täna pakume sulle õpetust, mis sind selles suunas aitab.
Usun, et vajame Jumala Sõna, et meid harida ja et õpiksime asju
õigesti tegema. Nii, nagu Jumal neid teeb ja mitte nii, nagu maailm teeb.
Täna pakume mu 4-osalist õpetussarja "Elu ilma frustratsioonita".
Olen õige inimene seda rääkima, sest veetsin palju aastaid
väga frustreerunud kristlasena, kuid enam mitte.
Olen õppinud Jumala rahu nautima.
Pidin mõnest asjast loobuma, kuid olen tänulik, et Jumala armu
ja abiga tegin seda.
Hangi endale kindlasti need elumuutvad materjalid!
Armastame sind ja hoolime sinust. Olgu sul üks hea päev!
Vaatame tõele näkku: elus juhtub asju, mis rikuvad meie plaani ära.
Frustratsioon on osa mu päevast.
Lähen tööle pingetega, tulen koju pingetega.
Pinge on osa elust. Kuid pingesse ei pea siiski minema!
Õpi seda, kuidas mitte lasta frustratsioonil oma päeva rikkuda!
Järgmises saates:
Oleme armu läbi päästetud.
Võit, mida me iga päev vajame, tuleb samuti Jumal armust.
Pean end kristlaseks. Usun Jumalasse ja tean, et Ta on olemas.
Asjad on läinud keeruliseks. Elu on liiga kiire.
Ma tahaksin jälle Tema häält kuulda.
Võitlen, et uskuda Jumala olemasolusse.
Olen alla andmise piiril.
Hangi endale Joyce Meyeri "Hearing From God Each Morning"
(Kuule Jumalat igal hommikul).
Tõlge: Lemme-Getter Bogatkin